Israelin unelma
Jo nouse, oi! jo salamoi
 sun valos yli kansain muiden – 
 sun Herras sulle armon soi,
 sä jalo joukko valituiden!

 Sä nouse, sinun säteesi
 on valaisevat pakanoita
 ja mailman prinssit, kuninkaat
 sun korkeuttas kunnioittaa.

 Sun silmäs nosta, katseles:
 kuink’ yli maiden, meren aavan
 sun poikas palaa, tyttäres.
 Jo parvi kotiin saapuu taaja.

 On Libanoni loistossaan,
 sen seetrit, palmut voitokkaina
 kuin juhlapuku pyhän maan.
 Sun kunniasi kestää aina!

Thomas Moore